cyanic-selkie/wikianc huggingface dataset:
Elektrotechnik
Elektronik, Mikroelektronik an Nanoelektronik
Mikroelektronik huet als Zil elektronesch Schaltkreesser, sou wäit wéi et technesch méiglech ass, ze miniaturiséieren. D'Elektronik gëtt well se sou kleng ass meeschtens a Gehaiser agebaut, verkaaft an installéiert. A verschiddenen Industrien, ass d'100-Nanometer-Limitt schonn ënnerschratt, soudatt een neierdéngs hei formell vun Nanoelektronik schwätzt.
Jean Stablinski
De Jean Stablinski, mam richtegen Numm Stablewski, gebuer den 12. Mee 1932 zu Thun-Saint-Amand a gestuerwen den 22. Juli 2007 zu Lille, war e franséische Vëlossportler. Hie krut d'franséisch Nationalitéit 1948.
Et war en zimmlechen Dropgänger an dem Jacques Anquetil säi beschte Läitnant. Hie war Profi vun 1953 bis 1968, a gouf zweemol wéinst Doping gespaart.
51
Um Spaweck
50er
NGC 133
Den NGC 133 ass en oppene Stärekoup am Stärebild Cassiopeia. Den NGC 133 huet eng Ausdeenung vun 3,0' an eng visuell Magnitude vu +9,4 mag. D'Positioun ass: Rektaszensioun 0 31, Deklinatioun +63° 22'.
Wäiriefplanzen
D'Wäiriefplanzen (Vitaceae) ass déi eenzeg Famill aus der Uerdnung vun de Vitales.
Dräirad
En Dräirad ass normalerweis e Gefier op dräi Rieder.
Tour de France 1910
Den aachten Tour de France gouf vum 3. Juli bis den 31. Juli 1910 mat 15 Etappen op enger Totaldistanz vu 4.737 km gefuer.
16. Mee
De '''16. Mee''' ass den 136. Dag vum Joer (137. am Schaltjoer) am Gregorianesche Kalenner.
Corona Borealis (Stärebild)
Duebelstären
200 Liichtjoer ewech ass d'System γ Coronae Borealis. Et besteet aus zwéi blo-wäisse Stäre vun de Spektralklassen A0 an A3.
Traité vu London (1867)
Ënnerschrëften um Traité
Dës Länner hunn, duerch hir Representanten, den Traité vu London ënnerschriwwen:
Italie war am Ufank net op d'Konferenz invitéiert, well et sougutt wéi näischt direkt mat Lëtzebuerg ze dinn hat. Mee dëst war eng giedlech Geleeënheet fir de Kinnek Vittorio Emanuele, fir datt dat nei geschaf Italie mat den anere Groussmuechten zesummen op enger internationaler Konferenz kéint derbäi sinn, an hien huet déi aner iwwerzeegt kritt, datt säi Land mat um Dësch sollt sëtzen.
NGC 2366
Entdeckung
D'Galaxis NGC 2366 gouf den 3. Dezember 1788 vum däitsch-britteschen Astronom Wilhelm Herschel entdeckt.
Silverchair
Bandgeschicht
2002, no den Opname vun Diorama, gouf beim Daniel Johns Arthritis festgestallt, sou datt si hir geplangten Tournée net untriede konnten.
Biesem
D'Hexe ginn op Biller dacks mat engem Biesem duergestallt, op deem se reiden.
Fäsch
Am Ganze goufe Fäsche gebraucht fir de Bakuewen ze hëtzen. Dobäi war et wichteg datt se gutt dréche waren, awer se hunn net däerfen ze vill al sinn, soss war wéi och bei anerem Holzbrennes, den Hëtzwäert net méi héich genuch.
Michel Lucius
Säi Liewen
1955 huet hien éischt Buerungen op Demande vun der Famill Bofferding zu Rouspert duerchgefouert, déi 1959 zu dem Faasse vun der Mineralwaasserquell Rousperter gefouert hunn.
Juddegaass (Tréier)
Hebräesch Inscriptioune beweisen, datt et schonn am éischten an am zweete Joerhonnert Judden am réimeschen Tréier ginn huet. Éischt schrëftlech Dokumenter iwwer eng Juddekommunautéit zu Tréier stamen aus dem 11. Joerhonnert. 1235 hu véier Judden hir Haiser an där spéider Juddegässel baue gelooss. An der éischter Hallschent vum 14. Joerhonnert stoungen am jiddesche Quartier schonn eng 60 Haiser mat enger Synagog, Gemengenhaus an anere Strukturen. D'Juddepaart, eng an zwee Haiser agebaute Paart iwwer déi een an d'Juddegässel kënnt, gouf ufanks vum 13. Joerhonnert ugeluecht an tëscht 1607-1608 ëmgebaut. Iwwer hir sti Fachwierkhaiser aus der Renaissance.
Huert
Eng Huert ass eng Zort Ënnersetzer aus Drot, fréier aus geflechte Weiderutten, op deen Taarte gesat ginn, fir datt se kënnen nom Baken ofkillen.
Rakéit
Geschicht
No geneeëm Studium vun den englesche Rakéitewaffen huet den éisträichesche Freiherr Vincenz von Augustin déi nei Waff fir d'éisträichesch Arméi agefouert. Den Augustin war vun 1814 un de Chef vun der Krichsrakéitenanstalt an hat bis 1838 de Kommando vum, an der éisträichescher Artillerie, neigegrënnte Rakéitekorps an der Wiener Neustadt.
Opbau
All Rakéit besteet aus dëse Baugruppen: D'Baugruppen ginn duerch de Mantel zesummegehalen. Dobäi kënnen eenzel Baugruppen och méi dacks virkommen (Méistuferakéit).
Gesteiert Rakéiten
Gesteiert Rakéiten ënnerleie wärend dem Fluch enger Kursiwwerwaachung an hunn d'Méiglechkeet, de Kurs ze korrigéieren. Dobäi kann d'Kurskorrektioun autonom oder duerch eng wéi och ëmmer eege Leetstatioun geschéien.
Am militäresche Beräich gi gesteiert Rakéiten als Fluchkierper bezeechent.
Drockknapp
Geschicht
Hautdesdaags fabrizéiert d'Firma "Prym" all Dag 15 Milliounen Drockknäpp. Nëmmen den Tirettefabrikant YKK kann do international mathalen.
Réimech
Geographie
Réimech läit um westlechen Uwänner vun der Musel, ronn 10 km nërdlech vum Dräilännereck Däitschland-Frankräich-Lëtzebuerg bei Schengen.
Nopeschgemenge sinn:
Flavigny-sur-Ozerain
Wärend zwielef Joerhonnerten hat d'Benediktinerabtei Saint-Pierre e groussen Afloss op d'Uertschaft. An der franséischer Revoltioun gouf se awer praktesch ganz zerstéiert. Just d'karolengesch Krypta huet déi Zäit iwwerlieft.
Lyon
Lyon, eng Stad am Oste vu Frankräich, ass d'Prefecture vun der Regioun Auvergne-Rhône-Alpes an de Chef-lieu vum Departement Rhône an zanter dem 1. Januar 2015 vun der nei gregënnter administrativer Unitéit Metropol Lyon.
Hull City AFC
Hull City AFC (Spëtznumm The Tigers) ass en englesche Foussballveräin zu Hull. Déi 1. Härenekipp spillt an der Saison 2008/09 fir d'éischt an hirer Geschicht an der Premier League, der héchster Spillklass am englesche Liga System, dest nodeem si an der Saison vierdrun aus dem Football League Championship opgestige sinn. De Veräi spillt seng Heemspiller am KC Stadium.
Burnley FC
De Veräi gouf 1882 gegrënnt. 1921 an 1960 hu si den englesche Foussballchampionnat (deemools First Division genannt) gewonnen, an 1914 hu si den FA Cup gewonnen.
Paris - Brest - Paris
De Pierre Giffard, Direkter vun der Zeitung Le Petit-Journal huet d'Course Paris - Brest - Paris 1891 an d'Liewe geruff.
Porte-clé
D'Sammele vu Porte-cléë gëtt Copocléphilie genannt.
Kar (Planz)
Déi gréisst Karproduzenten op der Welt
Quell: FAO, Faostat, 2006
Regensburg
D'Industrie (Autoen, Elektrotechnik, Maschinnenbau, Zocker) dréckt der Stad hire Stempel op. D'Aarbëchtstslosegket läit, wat fir eng Groussstad ongewéinlech ass, zanter ettleche Joren ënner dem bayeresche Landesdurchschnëtt (eei 2006: 6,8 %). Mat 720 sozialversëcherungspflichtege Beschäftegte op 1000 Awunner huet Regensburg no Frankfurt am Main déi gréisst Konzentratioun vu Beschäftegten an Däitschland opzeweisen.
Luxusbuerg
Channel
De Luxusbuerg setzt sech aus 9 Channels zesummen. Anescht wéi bei anere groussen IRC-Netzwierker, kann een hei keng nei Channel kreéieren.
Uewerkäerjeng
Kulturelles
Den 22. Mee 2010 huet de belschen Hageland Wind Orchestra am Kader vun den 100-Joer-Feierlechkeeten vun der Uewerkäerjenger Musek d'Europapremière vum Jan van der Roost sengem Marsch Apollo opgefouert.
Kuckeswäertes
6 Gebaier zu Uewerkäerjeng sinn an der Lëscht vun den nationale Monumenter agedroen. Dozou gehéieren dräi Bauerenhaiser, dat aalt Paschtoueschhaus, eng Kapell an d'Kierch.
Kanton Obwalden
De Kanton heescht:
Geographie
Obwalden grenzt am Nordosten un de Vierwaldstätterséi, am Norden an Nordwesten un de Kanton Luzern, am Süden un de Kanton Bern. Am ëstlechen Deel gëtt op der ganzer Längt vun Nidwalden duerchgeschnidden. Doduerch gëtt en Deel eng Exklav déi vun Nidwalden am Westen, dem Kanton Uri am Osten, a vum Kanton Bern am Süden agegrenzt gëtt.
Robert Brasseur
De Robert Brasseur, gebuer den 19. November 1870 an der Stad Lëtzebuerg an och do gestuerwen de 15. Februar 1934, war e lëtzebuergesche Politiker, Affekot a Journalist.
De Robert Brasseur huet zu Stroossbuerg a Paräis Droit studéiert. Hie war 1904 ee vun de Matgrënner vun der Liberaler Liga. Hien huet och d'Union Internationale des Avocats matgegrënnt. Tëscht 1899 an 1925 war hien Deputéierten an der Chamber, an tëscht 1904 an 1925 Member vum Gemengerot vun der Stad Lëtzebuerg.
Mystère vun Eleusis
Hannergrond
D'Mystère baséieren op enger Legend déi sech ëm d'Demeter, d'Gëttin vum Liewen an der Fruchtbarkeet, dréit. Hir Duechter Persephone ass hir duerch den Hades, de Gott vum Doud a vun der Ënnerwelt, entfouert ginn. Wärend d'Demeter no hir gesicht huet, huet si hir Flichte vernoléissegt. Alles op der Äerd ass gefruer an d'Mëschen hu gehongert; et war deen éischte Wanter. Um Enn huet si d'Persephone fonnt an et ass hir gelonge se mat erëm ze bréngen. D'Äerd huet erëm ugefaangen ze liewen, et war dat éischt Fréijoer.
Benevolat
Leader-Handbuch fir d'Veräiner
Tëscht 1996 an 1999 hunn d'Leader-Gruppen Klierf-Veianen a Réiden op der Atert-Wolz zesumme mat dem Veräin Stad a Land asbl d'Leader-Handbuch fir Veräiner, Initiativen a Projete trimesterweis erausbruecht. Dëse Vademecum huet wäertvoll Informatiounen a praktesch Ënnerlage fir den Alldag vum Veräinsmember a vum Projetsträger geliwwert.
Agence du bénévolat
De Veräin «Association du bénévolat asbl» huet sech dunn 2003 eng operationell Struktur ginn, d'«Agence du bénévolat», déi follgend Haaptaufgaben huet:
Ursaache vun der Franséischer Revolutioun
Trotz allem goung den Ancien Régime op en Enn, deelweis duerch seng eegen Onfäegkeet, sech weiderzëentwéckelen, deelweis duerch d'Ambitioune vun enger Bourgeoisie déi ëmmer méi staark ginn ass. Zesumme mat onzefriddene Baueren an den Elite vum Land déi vun den Iddie vun de Lumières markéiert waren, koum et zu engem bluddegen Interessekonflikt dee schlussendlech ganz ausser Kontroll geroden ass.
Alpnach
Um Alpnacherséi deen e Säitenaarm vum Vierwaldstätterséi ass, si Plagen an et kann en do do och Wandsurfen.
Ursaache vun der Franséischer Revolutioun
Nei Iddien
De Kult vum Progrès a vun der Zukunft huet sech géint d'Traditioun gestallt. D'Encyclopédie (Diderot) ass eng Hymn un den techneschen an ideologesche Progrès.
An enger zweeter Phas gouf de sozialen a politesche System ënner d'Lupp geholl (Period vum Montesquieu); d'kinneklech Akte goufen ëmmer méi heefeg kritiséiert, hie gouf souguer beschëllegt en Despot ze sinn, virun allem vun den héichgestallte Magistraten, déi sech als Verdeedeger vum Vollek dohigestallt hunn. D'Iddi datt d'souverän Muecht an der Natioun läit, ass opgedaucht.
D'Finanzkris
Ausserdeem hat sech Frankräich am Amerikaneschen Onofhängegkeetskrich engagéiert, als éischt nëmmen andeems et Material geliwwert huet (1776), duerno och militäresch (1778). D'franséisch Hëllef huet den Amerikaner zwar gehollef, géint England ze gewannen - ënner anerem an der Schluecht vu Yorktown - mä zu engem immense Präis: iwwer eng Milliard Livres tournois hunn nach méi en déift Lach an de franséische Budget geschloen.
Habergy
Habergy (Däitsch: Hewerdingen, Lëtzebuergesch: Hiewerdang, Wallounesch: Haberdji) ass eng Sektioun an der Gemeng Messancy an der Provënz Lëtzebuerg.
Olympesch Wanterspiller 2006/Shorttrack
Bei den XX. Olympesche Wanterspiller 2006 zu Turin gouf et aacht Concoursen am Shorttrack.
Protuberanz
Protuberanzen sinn Matièrestréim op der Sonn, déi um Rand vun der Sonnescheif als schwaach Liichbéi observéiert kënne ginn. Si kënnen awer och a méi klenge Secteuren am Zentrum vun der Sonn virkommen. Wa se als donkel, fuedemfërmeg Strukture virun der Sonnescheif opdauchen, gi si Filamenter genannt.
Besonnesch staark Sonneprotuberanzen trieden ongeféier all 11 Joer op. Wärend dëser Zäit sinn an de Polgebidder vun der Äerd heefeg Polarliichter ze gesinn.
Breedewee (Stad Lëtzebuerg)
D'Haiser Nummer 1, 2, 3, 5, 7, 9, 11, 13, 17, 19, 21 an 23 stinn zanter 1961, resp. 1964 op der Lëscht vum inventaire supplémentaire vun den nationale Monumenter. D'Maison de Cassal, déi an där Strooss ass, ass zanter 1940 als Nationaalt Monument klasséiert.
Lino Galvão
Vun 1982 bis 1983 huet hien op der École nationale des beaux-arts vun Nanzeg a vun 1983 bis 1987 op der École nationale des beaux-arts vu Paräis studéiert.
Jean-Georges Willmar
Den 1. Januar 1831 ass hie stënterlech gestuerwen.
Verbrennungsmotor
Um Spaweck
Motor de combustió Motor de combustión Brulmotoro Motore termico מנוע המכונית Forbrenningsmotor Silnik spalinowy Spaľovací motor
Giuseppe Farinelli
Säi gréisste Succès hat hie mat der Oper Teresa e Claudio, eng Opera buffa an zwéin Akten, déi den 9. September 1801 zu Venedeg uropgefouert gouf, a bei där d'Handlung sech zu London um Enn vum 18. Joerhonnert ofspillt. De Libretto war vum Giuseppe Maria Foppa no engem Text vum Giovanni Greppi.
Arrondissementer am Departement Corrèze
Déi dräi Arrondissementer sinn:
Emma Eames
D'Emma Eames, gebuer den 13. August 1865 zu Shanghai a China, a gestuerwen den 13. Juni 1952 zu New York, war eng US-amerikanesch Sopranistin a Gesankpedagogin.
Perseus (Stärebild)
Messier- an NGC-Objeten
Den M 76, e plantereschen Niwwel, ass den Iwwerrescht vun engem Stär op enger Distanz vu 5.000 Liichtjoer.
Arrondissementer am Departement Côte-d'Or
Déi dräi Arrondissementer sinn:
Leo-Minoriden
D'Leo-Minoriden sinn e Meteorstroum, dee mat enger ZHR vun nëmmen 2 Meteore pro Stonn eng ganz kleng Aktivitéit huet. Säi Radiant ass am ëstlechen Areal vum Stärebild Leo Minor, ongeféier 3 Grad ëstlech vum Stär β Leonis Minoris. De Mammekierper vum Stroum ass de Koméit C/1739 K1. .
Jean-Pierre Muller
De Jean-Pierre Muller oder Jempy Muller war e lëtzebuergesche Vëlossportler. Hien ass den 23. Mäerz 1910 zu Stroossen gebuer an den 8. November 1948 an engem Autosaccident bei Ettelbréck gestuerwen.
De Jean-Pierre Muller ass am Joer 1932 den Tour de France gefuer, an huet sech als 50. klasséiert.
Andorra
Andorra gouf den 8. September 1278 gegrënnt an ass a senge Grenzen zanterhier net changéiert.
D'Funktioun vum Staatschef ass historesch an zwee gedeelt. Fréier waren de Grof vu Foix am Norden an de Bëschof vun Urgell am Süden zesumme fir d'Land zoustänneg. Wéi de Kinnek Henri vun Navarra, deen och Grof vu Foix war, als Henri IV Kinnek vu Frankräich gouf, hunn déi franséisch Herrscher, respektiv Presidenten d'Roll vum fréiere Grof vu Foix iwwerholl. Haut sinn deemno de franséische President an de Bëschof vun Urgell allebéid Koprënze vun Andorra. Hir Roll ass allerdéngs éischter representativ a symbolesch.
AS 24
Den AS 24 war en dräiriederegt Gefier dat an den 1960er Jore vun FN gebaut gouf. Et goufe 460 Stéck gebaut, an déi meescht goufen an der Operatioun Dragon Rouge vu belsche Falschiermjeeër am Kongo 1964 gebraucht.
Andorra
Sport
Rullschunghockey a Rugby gehéieren nieft dem Wantersport zu de populäerste Sportaarten. 2005 war Andorra Organisateur vun de Spiller vun de klenge Länner.
Fernand Mertens
De Fernand Mertens, gebuer den 29. Februar 1872 zu Louvain, a gestuerwen den 9. Juli 1957 zu Beetebuerg, war e belsche Komponist. Hien huet awer souzesoe säi ganzt Liewen zu Lëtzebuerg verbruecht an do geschafft. Dofir gëtt hien och zu de grousse lëtzebuergesche Komponiste gezielt.
Kléngelbaach (Wolz)
D'Kléngelbaach, ass eng vun den nërdlechste Baachen zu Lëtzebuerg. Si huet hire Laf gréisstendeels um Territoire vun der Gemeng Ëlwen.
Nikloskapell vu Veianen
De Bommenzinnes
An der lénkser Säitemauer steet zanter 1989 déi original Statu vum hellege Nepomuk, am Volleksmond Bommenzinnes genannt, déi e Wierk vun de Veianer Sculpteure Fischer an Thillen si soll. D'Statu op der Our-Bréck ass nëmmen eng Kopie.
Concours littéraire national 2009
Am Nationale Literaturconcours 2009 goung et ëm Libretti, déi, de Konditiounen no, nach ni publizéiert oder an iergendengem Medium verbreet gi waren.
D'Jury bestoung aus dem Camille Kerger, der Carole Lorang, der Sandra Schmit, dem Andreas Wagner an der Josée Zeimes. Ausgzeechent gouf d'Libretto fir Kanner Riesenangst und Mäuseherz vun der Ela Baumann, dat eng Spezialmentioun krut.
Stoke City FC
De Veräin gouf 1863 gegrënnt. 1947 ware si um Enn vun der Saison op der 4. Plaz an der First Division, deemools déi héchst Spillklass am englesche Foussball, wat bis ewell hir bescht Positioun ass. 1899, 1971 an 1972 stounge si an der Halleffinall vum FA Cup, hir bescht Leeschtung an där Kompetitioun. De gréissten Erfolleg an der Veräinsgeschicht ass de Gewënn vum englesche Ligapokal 1972.
Sagittarius (Stärebild)
Beschreiwung
De Schëtz ass dat südlechst Déierekreeszeechen a läit tëscht dem Scorpius an dem Capricornus.
Edmund Dene Morel
Hien ass bekannt well hien zesumme mat dem Ir Roger Casement am deemolege Fräistaat Kongo am Ufank vum 20. Joerhonnert déi onmënschlesch Behandlung vun de Schwaarze bekannt gemaach huet, wat dozou gefouert huet datt de Kinnek vun de Belsch, de Leopold II. de Kongo, dee säi Privatbesëtz war, dem belsche Staat fir deiert Geld verkaaft huet, an d'Situatioun vun den Afrikaner sech verbessert huet.
Albanien
D'Republik Albanien (albanesch: Shqipëri/Shqipëria, d'Land vum Aadler), ass e südosteuropäesche Staat, am Weste vun der Balkanhallefinsel. Nopeschlänner sinn am Norden de Montenegro, am Nordosten de Kosovo, am Oste Nordmazedonien an am Süde Griicheland. Am Weste maachen d'Adria an d'Ionescht Mier op enger Längt vun 316 km eng natierlech Grenz.
Duxall
Den Duxall, d'Méizuel "Duxäll", ass an enger Kierch eng Zort Plattform, déi meeschtens iwwer der Entréespaart, oder vis-à-vis vum Chouer gebaut ass an déi ee Stack méi héich wéi de Buedem vun Schëff ass.
Robert Förster
De Robert Förster gebuer de 27. Januar 1978 zu Markleeberg ass en däitsche professionelle Vëlossportler.
Grondsteen
E Grondsteen ass e Steen oder eng Zill, dacks extra dofir gemaach oder an enger besonnescher Form, déi als éischt oder mat als éischt an d'Mauer oder d'Fëllementer vun engem neie Gebai agebaut gëtt.
Southampton FC
Um Spaweck
Offiziell Websäit vu Southampton FC
Fritz Wagner
Enn 19. an Ufank 20. Joerhonnert hu vill Moler Biller an duussen Téin mat Kannerzeene gemoolt. No an no hunn, haaptsächlech däitsch an éisträichesch Moler, dorënner de Fritz Wagner, Biller vun der eelerer Generatioun op déi Manéier gemoolt.
Natura
Am Juli 2012 huet d'Natura mat der Asbl natur&ëmwelt, déi se matgegrënnt hat, fusionéiert. Gläichzäiteg goufen déi verschidde Veräiner déi der Natura ugehéiert hunn, Partner-Organisatioune vun natur&ëmwelt.
Historique
D'Natura gouf 1971 gegrënnt an hat zanter 1994 hire Sëtz am Haus vun der Natur op der Kockelscheier. 1986 war d'Natura Matgrënner vun der Stëftung Hëllef fir d'Natur.
Pictor (Stärebild)
Beschreiwung
Dat Stärebild ass vu Lëtzebuerg aus net ze gesinn.
Claude Schlim
De Claude Schlim huet seng Euphonium-Studien am Conservatoire zu Esch-Uelzecht beim Robert Weyland a Rudy De Bouw gemaach. Mam Rudy de Bouw huet hie bis zum Diplôme de concert zesummegeschafft. Gläichzäiteg huet hien éischt Präisser am Piano, an der Kammermusek, Dechiffrage, Harmonie, Methodologie, Orchestratioun an Direktioun gemaach. Duerno huet hien um Conservatoire Royal zu Bréissel an der Klass vum Professer José Schyns studéiert. Ofgeschloss huet hie mam Diplom Licencié en musique.
Martin Luther King, Jr.
Den 11. Dezember 1964 krut de King zu Oslo de Friddensnobelpräis iwwerreecht. D'Präisgeld an Héicht vu 54.000 US-Dollar huet hien engem Fong vu senger Beweegung gespent. D'Time Magazine huet hien 1943 zum "Mann vum Joer" gekiert.
Ënnerschlënner
Geographie
D'Ënnerschlënner läit am Dall vun der Schlënner, um lénksen Uwänner, nobäi, wou d'Schlënner op der Kräizung vum CR320 mat der an d'Sauer leeft, op enger Héicht vun 240 bis 270 m. D'Uertschaft läit südlech vun Houschent, mat deem se iwwer den CR320, tëscht dem Schlënnerbierg an dem Knapp erop, verbonnen ass.
Claude Schlim
Zanter 2015 huet de Claude Schlim säin eegenen Tounstudio "Schlim Tounstudio" zu Helleng, wou hie professionell Opname produzéiert, haaptsächlech am Beräich Klassik an Jazz.
Pont Albert Ier
De Pont Albert Ier och nach Pont Du Roi Albert genannt, ass eng Bréck iwwer d'Meuse zu Léck. Si verbënnt de Quartier La Boverie um rietsen Uwänner, mat dem Zentrum vu Léck, an dem Quartier Guillemins um lénksen Uwänner, an dat iwwer de Boulevard du Frère Orban an d'Avenue Rogier.
1940 gouf d'Bréck sabotéiert fir de Virmarsch vun der Wehrmacht ze bremsen. Duerno gouf se duerch eng provisoresch Passerell ersat.
Vum Quartier Longdoz aus kënnt een op d'Bréck wann een duerch den Tunnel ënner der Derivation fiert, oder iwwer de Pont de Huy, deen iwwer d'Derivatioun féiert.
Antoni Gaudí
Säi Liewen
1883 huet de Gaudí, op Virschlag vum Juan Martorell Montells, d'Architekturaarbechte fir de Bau vun der Sagrada Familia vum Francesc de Paula del Villar i Lozano iwwerholl, dem Architekt vun der Diözees. Hien huet 43 Joer laang, bis zu sengem Doud, un deem Projet geschafft.
De 7. Juni 1926 gouf de Gaudí bei engem Spadséiergank vun engem Tram ugestouss, an ass dräi Deeg méi spéit an engem Spidol zu Barcelona gestuerwen.
Erzberg
Den Erzberg ass e Bierg an der Steiermark an Éisträich, am Süde vun der Stad Eisenerz. Do gi Spateisesteng mat engem Äerzgehalt vun 33% zanter dem 12. Joerhonnert ofgebaut.
Buckels
Bis Enn 2011 war si Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Craincourt
Craincourt ass eng franséisch Uertschaft a Gemeng am Departement Moselle an der Regioun Grand Est.
Grousst Nuetspohunnsa
D'Grousst Nuetspohunnsa, Saturnia pyri, ass e Päiperlek aus der Famill vun de Pohunnsspënneren oder och Aespënneren, Saturniidae.
Jeunesse Esch
Europäesch Kompetitiounen
Vun dem Grapp voll Lëtzebuerger Foussballclibb déi iwwerhaapt alt e Match op europäeschem Plang gewonnen hunn oder och nach en Tur viru komm sinn, huet d'Jeunesse bei wäitem déi bescht Resultater opweises - sief et och datt d'Zäit vun de grousse Succèse vun aus de siechzeger Jore schonn e gudde Strapp hier ass.
Spuenescht Duerf
Et ass eng beléift Attraktioun fir Touristen wou am Summer op der Duerfplaz Concerte sinn a wou een duerch déi kleng Gässele mat ville Restauranten, Geschäfter, Handwierksatelieren, Caféën a Baren kann trëppelen.
En änlecht "spuenescht Duerf" gëtt et och zu Palma de Mallorca (Pueblo Español de Palma de Mallorca).
25. Mee
De '''25. Mee''' ass den 145. Dag vum Joer (146. am Schaltjoer) am Gregorianesche Kalenner.
Gran Premio Bruno Beghelli
De Gran Premio Bruno Beghelli ass eng Vëloscourse vun engem Dag, déi an Italie gefuer gëtt.
Alphonse Steinès
Den Alphonse Steinès, mam richtegen Numm Johann Stenges, gebuer de 25. August 1873 zu Ohn a gestuerwen den 22. Januar 1960 zu Paräis, war e franséisch-lëtzebuergesche Sportjournalist.
Seng Journalistecarrière huet hien am Alter vu 17 Joer, zu Paräis, beim renomméierte Journalist Pierre Giffard am Petit Journal an am Le Vélo ugefaangen. Duerno huet hien an der Redaktioun vum Henri Desgrange senger Sportszeitung L'Auto (vun 1900 bis 1903 L'Auto-Vélo, dem Virgänger vun der L'Équipe vun haut, geschafft.
Am Abrëll 1910, no der Presentatioun vum Parcours vum Tour, gounge verschidde Coureuren d'Pyrenäestreck kucken an hu behaapt si wier net ze fueren. D'Resultat war, datt den 3. Juli 1910, ongeféier een Drëttel manner Coureuren um Depart vum Tour waren.
Den Alphonse Steinès war Initiator vun der lëtzebuergescher Sportjournalistevereenegung déi 1929 ënner dem Numm Association luxembourgeoise des journalistes sportifs gegrënnt gouf.
Duerscht
Duerscht  ass eng lëtzebuergesch Uertschaft an der Gemeng Parc Housen am Kanton Klierf.
Bis Enn 2011 war si Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Biwels
Biwels ass eng Uertschaft an der Gemeng Pëtschent.
Toponymie
An alen Dokumenter fënnt ee follgend Nummvarianten: Bivels (1310), Biweilz (1332) , Byueltz (1364) , Bevelis (1529), Bieffelles (1541) , Byvels (1552) , Bivels (1616) , Bivelisz (1635) , Biewels (1635) , Bivels (1681) , Bivel (1683) , Bivers (1683) , Bivels (1759) , Bivels (1778) , Biwels (1790).
Luxembourgit
D'Luxembourgit (AgCuPbBi4Se8) gouf uganks 2012 bei Biwels, bei Buerunge fir en neie Schacht vun der SEO vun engem wëssenschaftleche Mataarbechter vum Naturmusée, dem Jean-Baptiste Burnet, entdeckt. 2019 huet d'IMA konfirméiert, datt dat neit Mineral ënnert dem proposéierten Numm Luxembourgite unerkannt gi wier. Den Naturmusée versuergt e Referenz-Stuel (Holotyp).
Germain Wagner
De Germain Wagner huet op der Staatliche Hochschule für Musik und Darstellende Kunst zu Stuttgart Schauspill studéiert. Hie gouf noenee beim Stadttheater Ulm, dunn beim Theater am Neumarkt zu Zürich, de Städtischen Bühnen zu Freiburg im Breisgau, dem Staatstheater Hannover, zu Oberhausen, beim Schauspielhaus Zürich a beim Bayerische Staatsschauspiel München engagéiert.
Nicolas Brücher
Den Nicolas (oder Nikolaus) Brücher, gebuer den 29. Juli 1874 zu Elveng, an do gestuerwen den 2. Juli 1957, war e Lëtzebuerger Kierchemoler.
Wäissrussland
D'Sozialistesch Sowjetrepublik Wäissrussland huet de 27. Juli 1990 hir Souveränitéit deklaréiert an de 25. August 1991 d'Onofhängegkeet erkläert. Nodeem sech d'Sowjetunioun am Dezember 1991 opgeléist huet, ass Wäissrussland dunn och faktesch en onofhängege Staat ginn. Den Nationalfeierdag gëtt den 3. Juli, um „Dag vun der Republik“ resp. dem „Onofhängegkeetsdag“ gefeiert.
D'Verhältnes zu anere fréiere Sowjetrepubliken ass méi ambivalent. Mä och de Versteesdemech mam Noper Russland ass zanter den energiepoliteschen Differenze vun 2007 ferm strapazéiert.
Breskens
Vun do aus kann ee mat enger Fär op Vlissingen fueren. Nodeem de Westerscheldetunnel bei Terneuzen 2003 a Betrib geholl gouf, ass déi Fär just nach fir Foussgänger a Vëloen.
Antoine Meyer
Säi Wierk
Wéi de Johann Wolfgang von Goethe 1798 a senger Kantat Sängerwürde/Deutscher Parnaß, wollt och de Meyer e Schratt op de Lëtzebuerger Muse-Bierg Parnassos maachen. Domat huet en d'Fro opgeworf, ob deen neien, klengen Nationalstaat net och eng eege kleng Nationalsprooch bräicht. Säi Buch kann een deemno an direkter Linn an déi romantesch Traditioun areien, wou den Intressi fir d'Vollekssprooch eng wichteg Roll gespillt huet.
Marco Pinotti
De Marco Pinotti gebuer de 25. Februar 1976 zu Osio Sotto, ass en italieenesche professionelle Vëlossportler.
Russesch Grammaire
Virbemierkung zu de weibleche Substantiven
An der Eenzuel gëtt et tëscht liewege an net liewege Substantive keen Ënnerscheed. Mä an der Méizuel fält bei deene liewege weibleche Substantiven den Akkusativ mam Genitiv zesummen.
Adjektiver
D'Adjektiver am Russeschen hunn am grousse Ganzen dee selwechten Deklinatiounsschema wéi d'Substantiven. Et gëtt sechs Fäll, dräi Geschlechter an eng Eenzuel an eng Méizuel. Et gëtt eng ganz Rëtsch verschidden Zorte vun Adjektiver, mä d'Deklinatioun ass net sou verschidde wéi déi vun de Substantiven.
Donieft gëtt et am Russesche vun all Adjektiv eng Laangform an eng Kuerzform. D'Laangforme ginn an der Eenzuel an an der Méizuel an alle Fäll a Geschlechter deklinéiert. Vun de Kuerzformen existéiert nëmmen den Nominativ.
Aspekter an Zäiten
Net ofgeschlossenen Aspekt: Dësen Aspekt bezeechent eng Gewunnecht (habituativ), eng Widderhuelung (iterativ) oder eng Aktioun, déi grad am Gaang ass (durativ). Mat de Verbe vum net ofgeschlossenen Aspekt forméiert een de Present an den Imperfekt.
Verb быть
Beispill:
Verbe vun der Grupp I
де́лать (maachen); повторя́ть (widderhuelen)
Konsonantewiessel bei de Verbe vun der Grupp II
Bei de Verbe vun der Grupp II wandele sech nëmmen d'Konsonanten д, з, с, ст an т an Zischlauter ëm (cf. Tabell mat de Konsonantewiessel). Doriwwer eraus geschitt de Konsonantewiessel hei nëmmen an der éischter Persoun Eenzuel.
NGC 1499
Astronomesch Bedeitung
Den Niwwel ass mat 1000 Liichtjoer Distanz, déi HII-Regioun déi am nooste bei ons läit, e Stäregebuertsgebitt. D'Wollek gëtt warscheinlech vum noe Stär Menchib (ξ Persei), deen am Niwwel entstanen ass, zum Liichten ugereegt.
Arrondissement Huy
D'Arrondissement ass och e Geriichtsbezierk.
Wëlwerwolz
Geschicht
Den Numm Wëlwerwolz kënnt vu "Willibrordus-Wiltz” ("Wylwert", "wulwer", "wulfert" sinn al vollekstemlech Bezeechnunge fir de Willibrord). Dat eelst Dokument, aus deem Wëlwerwolz bekannt ass, ass eng Schenkung vu 768-69, bei där Lännereien zu Wëlwerwolz un d'Abtei Iechternach verschriwwe goufen.
Wervik
Um Spaweck
Websäit vun der Gemeng
Landwirtschaft zu Lëtzebuerg
Manner Baueren
2018 gouf et nach 1906 landwirtschaftlech Betriber zu Lëtzebuerg, wouvun der 20% am Nieweberuff gefouert goufen.
Société des écrivains luxembourgeois de langue française
Geschicht
Zanter 1989, wéi déi lescht Ausgab vun den Nouvelles Pages erauskoum, gëtt et keng Liewenszeeche méi vu SELF. D'Grënnung vum Lëtzebuerger Schrëftstellerverband (LSV) am Joer 1986 schéngt eng vun den Ursaachen ze sinn.
Iewescht Schlënner
Geographie
Et kënnt een nëmmen iwwer onbefestegt, awer befuerbar Feldweeër dohin.
D'Duerf Uewerschlënner
1585 ginn Uewer- an Ënnerschlënner an d'Pargebitt vu Branebuerg iwwer; eenzel Deeler ginn der Dikrecher St. Laurenzkierch zougesprach.
Bis zur Zäit vum 2. Weltkrich hunn nach eng Hand voll Leit hei gelieft. Duerch den Ugrëff vun de Nazie gouf och déi lescht Séil gezwongen d'Uewerschlënner ze verloossen. D'Bewunner sinn an d'Wehrmacht agezunn, deportéiert a gepisakt ginn. Anerer sinn desertéiert an hunn an de Bëschbunkeren am Ëmkrees (wéi z. B. de Bunker Fridbësch an Houschent) Schutz virum Feind gesicht, ,.
Jean-Baptiste Biot
Och an der Geschicht vun den Naturwëssenschaften huet de Biot gefuerscht. Hien huet ënner anerem iwwer den Newton an iwwer d'Astronomie vun den alen Egypter, Inder a Chinese geschriwwen.
Lellgen
Geschicht
Zanter der Grënnung vun der Gemeng Wëlwerwolz am Joer 1801, zu där Lellgen gehéiert huet, hu follgend Lellger Awunner d'Funktioun vum Buergermeeschter gehat: de Johann Meisch vun 1889-1918, den Nicolas Meisch vun 1925-1945 an de Joseph Eufers vun 1958-1975.
1845 krut Lellgen seng éischt richteg Schoul. Dozou ass d'Kautenhaus vis-à-vis vun der Kapell ëmgebaut ginn. Bis Juli 1964 goungen déi Lellger Kanner do an d'Schoul. Duerno si si op Wëlwerwolz an déi neigebaut Schoul fir d'ganz Gemeng gaangen. D'Gebai vun där aler Lellger Schoul huet d'Gemeng kierzlech vun engem Lellger Awunner ofkaaft.
Natur
De Lor a weider Deeler vum Bësch Bärel gouf 2017 als Naturschutzgebitt Lellgen-Fréng/op Bärel etabléiert.
Al Capone
1931 konnt him just Steierhannerzéiung nogewise ginn.
Nash (Stär)
Den Nash ass e Stär am Stärebild Sagittarius (Gamma Sagittarii). Den Nash huet eng visuell Magnitude vu +3,1 mag a gehéiert zu der Spektralklass K0. D'Distanz vum Nash ass ongeféier 96 Liichtjoer (Hipparcos Datebank). Aner Nimm vum Stär sinn: Al Nasl, Nasl, Alwazl, Nushaba, Zuji al Nushshabah.
Bottermaart
De Bottermaart gouf fréier de Bauerefraen d'Geleeënheet, fir hir Produkter unzebidden an ze verkafen. Meeschtens waren dat Botter, Eeër a Kéis (zu Lëtzebuerg: Kachkéis a Stoffi). Dat war an där Zäit, wéi vill Bauere selwer nach eng Mëllechzentrifug haten, fir d'Rahm vun der Mëllech ofzesënneren, a wéi op villen Häff nach gerompt ginn ass. Dobäi koum, dat deemools d'Bauere sech selwer versuergt hunn, keng spezialiséiert Landwirtschat bedriwwen hunn an nieft de Groussbéischten och nach Hénger gehalen a Kéis produzéiert hunn. Fir d'Bauere war dat eng Geleeënheet, fir hir Produkter direkt ze verkafen an net iwwer den Tëschenhandel brauchen ze fueren. D'Mäert vun deenen hei rieds ass, ware Wochemäert a waren all aacht Deeg, de selwechten Dag, fréier nach dobaussen, op enger Plaz matzen an der Uertschaft. Haut gëtt et nach de Bottermaart. Awer net méi wéi fréier. D'landwirtschaftlech Produkter ginn elo normalerweis iwwer den Handel verkaaft.
Luxtime - Jacques Tati revisited
Ëm wat geet et?
Et handelt sech heibäi ëm een transdisziplinärt Theaterstéck dat Theater, Film a live Musek op der Bün kombinéiert an den Univers vum bekannte franséische Regisseur a Schauspiller Jacques Tati revisitéiert.
Wat sot d'Press?
"Luxtime - Jacques Tati revisited est une réussite scénique rafraîchissante dans la mesure où elle est légèreté maîtrisée." Stéphane Gilbart, Luxemburger Wort, 13. Juni 2009
"Ingénieuse réalisation par Laura Schroeder de son spectacle théâtral, musical, cinématographique et sans paroles (...)" Marc Weinachter, Kulturissimo, Juli 2009
D'Maus Ketti
D'Maus Ketti (an haiteger Schreifweis och alt "D'Maus Kätti") ass déi wuel bekanntst Geschicht a Versform vum Lëtzebuerger Schrëftsteller Auguste Liesch. Se baséiert um Äsop senger Fabel iwwer d'Stad- an d'Feldmaus.
Frank Engel (Politiker)
De Frank Engel, gebuer den 10. Mee 1975, ass e lëtzebuergesche Jurist a Politiker. Vun 2009 bis 2019 war hien ee vun de 6 lëtzebuergeschen Deputéierten am Europaparlament. Vu Januar 2019 bis Mäerz 2021 war hie Parteipresident vun der CSV. Den 23. Abrëll 2021 huet hie säin Austrëtt aus der CSV bekanntgemaach, a gouf am Februar 2022 Spriecher vun der neier Partei Fokus, déi hie matgegrënnt huet.
Rīga
Geschicht
2001 huet Riga, nodeem d'Land 1991 nees onofhängeg gi war, seng 800 Joer gefeiert.
Ofzéisteen
Dacks hunn Ofzéisteng zwou verschidde Säiten, vun deenen eng méi reng ass wéi déi aner.
Frank Engel (Politiker)
Politik
De 26. Januar 2019 gouf de Frank Engel um Nationalkongress zu Mutfert zum neie President vun der CSV gewielt. Den 19. Mäerz 2021 ass hie vun deem Posten zeréckgetrueden, an den 23. Abrëll 2021 huet hien och säin Austrëtt aus der CSV bekannt ginn.
Franséisch Revolutioun
D'Franséisch Revolutioun markéiert d'Enn vum Ancien Régime an engem Land, wat bis dohi fir seng absolutistesch Kinneke berüümt war (virun allem de Louis XIV.).
De Stuerm op d'Bastille
D'Vollek hat Angscht, datt d'Truppen d'Versuergungsweeër géife blockéieren, an datt de Präis vum Brout, deen duerch déi schlecht Rekolt vu 1788 souwisou schonn zimmlech héich war, nach méi an d'Luucht goe géif. Et koum zu Opstänn an der Stad, an eng biergerlech Miliz huet sech zesummefonnt.
Administrativ Reorganisatioun
D'administrativ Ënnerdeelunge vum Ancien Régime waren zimmlech komplex. D'Generalitéiten, d'Gouvernementer, d'Parlamenter an d'Diözese louchen iwwerenaner, an hate mol net ëmmer déi selwecht Grenzen. D'Deputéierten hu versicht, dëse System ze vereinfachen. D'Gesetz vum 14. Dezember huet d'Municipalitéiten an d'Liewe geruff. Zanter Januar 1790 huet all franséisch Gemeng d'Wale vun hire Gewielte selwer organiséiert. Dëst waren déi éischt Wale vun der Revolutioun.
De Stuerz vun der Monarchie
D'Wale fir d'Konventioun goufe matzen an de Septembermassakeren ofgehalen. Vun de 7 Millioune Wieler gëtt geschat datt 90 % net deelgeholl hunn. D'Deputéierte goufen also vun enger Minoritéit gewielt. Wéi och scho 1789 gouf an zwéin Tier gewielt, fir d'populär Klasse vun der nationaler Representatioun ewechzehalen. D'Deputéierte koume bal alleguer aus der Bourgeoisie, een Drëttel aus der Justiz. Et koum awer trotzdeem zu zwou verschiddene Fraktiounen. D'Brissotins oder Girondins hunn dem Paräisser Vollek net getraut. Si goufe vun der räicher Handelsbourgeoisie ënnerstëtzt, an hunn d'individuell Fräiheete vu 1789 héichgehalen. Si wollten net zu aussergewéinleche Moossname gräifen, fir déi jonk Republik z'erhalen. Hir Dirigente ware Brissot, Vergniaud, Pétion a Roland.
De leschten Akt vun der Assemblée législative war d'Laizisatioun vum état civil. Den 20. September 1792 huet si decidéiert, datt d'Registere vu Gebuerten an Doudesfäll vun de Gemenge gehale ginn, an net méi vun de Paschtéier.
Gesetzer fir d'Republik ze retten
Fir d'Onzefriddenheet vun de Stadbevëlkerunge kleng ze halen, déi duerch de Krich Liwwerschwieregkeeten haten, wat zu enger Erhéijung vun de Präisser gefouert huet, huet de Comité de Salut Public d'wirtschaftlech Terreur op d'Bee gestallt. De 27. Juli huet d'Convention déi Leit mat der Doudesstrof bestrooft, déi Iesswuere stockéiert hunn, amplaz se ze verkafen. Am September huet d'Gesetz vu Maximum d'Präisser um Niveau vun deene vu 1790 blockéiert, déi ëm 30 % erhéicht goufe.
De Robespierre an d'Grande Terreur
Zu Paräis huet de Comité de salut public versicht, den Afloss vun de Sans-culottes an der Convention ze limitéieren. Um Enn vum Mäerz 1794 konnt de lénkse Fligel vun de Montagnards eliminéiert ginn, an d'Haaptcheffe vun den "Enragés" goufen higeriicht: Hébert a Jacques Roux. Ufank Abrëll gouf och de rietse Fligel vun de Montagnards auserneegeholl, sou och den Danton. D'Indulgents, wéi de Grupp vum Danton genannt gouf, goufen no engem irreguläre Prozess guillotinéiert, wou den Danton d'Recht geholl krut, sech selwer ze verdeedegen. De Fabre d'Eglantine, deen de Revolutiounskalenner geschaf hat, an de Camille Desmoulins, obschonn hien e Frënd vum Robespierre war, goufen och guillotinéiert.
De Robespierre huet sech, andeems hie géint déi eenzel Faktioune gekämpft huet, a fanatesch Terroriste komme gelooss huet, vill Feinde gemaach. Hie gouf zum Politiker mam gréissen Afloss. Nodeem hien d'"Fête de l'Être suprême" den 10. Juni 1794 presidéiert hat, koumen ënner senge Géigner Rumeuren op, hie wéilt déi ganz Muecht u sech rappen. Nodeem hie sech fir eng Zäit aus der Politik zeréckgezunn hat, hu sech Oppositiounsgruppe ronderëm de Comité de sureté général an eelere Représentants en mission wéi Tallien a Fouché opgebaut.
Gravitatiounsgesetz
Zwéi Kierperen zéie sech mat enger Kraaft F un, déi proportionell zum Produkt vun de Massen m1 an m2, an ëmgedréit proportionell zum Quadrat vun hirem Ofstand r ass. Dësen Ofstand r ass den Ofstand deen tëscht de Kierperschwéierpunkte vun de Massen m1 an m2 ass.
Bertrange (Moselle)
D'Uertschaft gouf am Joer 848 fir d'éischt als Bertinerengas ernimmt a gehéiert zanter 1661 zu Frankräich. Zu der Gemeng Bertrange gehéiert och den Uert Imeldange, deen eppes méi ëstlech läit.
Deutsche Lufthansa
D'90er Joren
D'Wiedervereinigung vun Däitschland erméiglecht et der Lufthansa 1990 45 Joer nom Enn vu Zweete Weltkrich nees erëm op Berlin fléien. Tëscht 1992 an 1997 packt et d'Gesellschaft hir gréisste wirtschaftlech Kris z'iwwerwannen an dat mat engem grousse Sanéirungsprogramm. De Betrib dee bis dohi gréisstendeels am Besëtz vum Staat war gëtt a enger Rei vu Schrëtt komplett privatiséiert. Technik, Fracht an Informatik ginn an eng extra gegrënnte Gesellschaft verluecht. 1997 ginn d'Lufthansa, d'Air Canada, d'SAS, d'Thai Airways an d'United Airlines mat der "Star Alliance" déi éischt multilateral Allianz am Weltloftverkéier an, dëser Allianz schléisse sech weider Fluchgesellschaften un.
Régionale Passagéierverkéier
(Stand 2004)
Bettelainville
Bettelainville ass eng franséisch Uertschaft a Gemeng am Departement Moselle an der Regioun Grand Est. Den Uert läit ronn 17 km südëstlech vun Diddenuewen.
LD-AC-Procedé
E gouf vum Ingenieur Paul Metz entwéckelt. Hien huet den LD-Procedé, wat fir Linz an Donawitz steet, déi zwéi Standuerten, wou déi zwéin éischt LD-Konvertere vun der Voest Alpine Stahl A.G. stoungen, an deen dora besteet, Stol mat rengem Sauerstoff ze vereedelen, un de phosphorhaltege Goss aus lëtzebuergescher Minett ugepasst.
Tour du Sud-Est
1956 koum de Jempy Schmitz op déi drëtt Plaz.
Buding
Buding ass eng franséisch Uertschaft a Gemeng am Departement Moselle an der Regioun Grand Est.
Jatt
Eng Jatt, kleng oder grouss, war fréier eng gängeg Mooss déi bei Metzlere gebraucht gouf fir Jelli oder Paté.
Clásica de Alcobendas
1988 an 1990 gouf d'Course net disputéiert.
Entwécklungshëllef
Um spezifeschen Niveau vun der Europäescher Unioun
D'Europäesch Zesummenaarbecht um Gebitt vun der Entwécklung huet mat de Yaoundé-Ofkommessen, déi tëscht der deemoleger Europäescher Wirtschaftsgemeinschaft an hire fréiere Kolonien ofgeschloss gi waren, ugefaangen. Si hunn den Opbau vun enger fräier Handelszon virgesinn a goufe spéider duerch d'Lomé-Ofkommes an duerno duerch d'Cotonou-Ofkommes ofgeléist, dat fir méi eng laang Dauer - zwanzeg Joer mat enger Iwwerpréiwung vun de Vertragsklauselen all fënnef Joer. 1992 gouf dat Europäescht Amt fir humanitär Hëllef (ECHO) geschaf, fir méi séier an op eng méi flexibel Manéier humanitär Hëllef bei Katastrophen- an Noutfäll ze leeeschten. ECHO schafft mat méi wéi 200 Partner zesummen, déi e Partnerschaftsvertrag mat der EU-Kommissioun ënnerschriwwen hunn.
Ruisseau d'Asse
D'Baach entsteet aus dem Zesummefloss vun zwou klenge Baachen dem Ruisseau de Rosmel an dem Ruisseau de Monty um Lieu-dit Coronmeuse ëstlech vu Julémont op enger Héicht vu ronn 160 Meter. Si leeft vun do aus an nordwestlecher Richtung an engem schmuelen Dall laanscht de Bois de Mortroux, an d'Follmille vu Mortroux, fir da matzen duerch d'Uertschaft Mortroux ze lafen. Op enger Héicht vun 101 Meter (ING Belsch), nieft der Nationale N627, am Ausgank vu Mortroux, leeft se dann an d'Berwinne.
Käscht
D'Käscht ass am Allgemengen d'Fruucht vun de Käschtebeem. Et ënnerscheet een tëscht de wëlle Käschten (Aesculus) an den zame Käschte vum Séisskäschtebam (Castanea sativa).
Guénange
Am Uert, deen zum Arrondissement vun Diddenuewen-Ost gehéiert, liewe 7.148 Awunner (Stand 1999).
Sepp Herberger
Vun 1936 bis 1942 a vun 1950 bis 1964 war hien Trainer vun der däitscher Nationalekipp.
Pol Albrecht
De Pol (Paul) Albrecht, gebuer den 23. Mee 1874 an der Stad Lëtzebuerg an och do gestuerwen den 8. Mee 1975, war e lëtzebuergesche Museker a Komponist. Vun 1937 bis 1939 war hien zu Lëtzebuerg Dirigent vun der Militärmusek. Nëmme 15 Deeg hunn him gefeelt, soss wier hien 101 Joer al ginn.
Renert oder de Fuuss am Frack an a Maansgréisst
Resumé vun der Handlung
De Kinnek rifft eng zweet Kéier d'Déiere beieneen. No de Kloe vum Kueb an der Kanéngchen decidéiert de Léiw, dem Fuuss seng Buerg ze stiermen. Den Dachs geet de Fuuss warnen. Hien erzielt em, wéi d'europäesch Herrscher iwwer de Leit hire Käpp ewech Staaten opriichten. Um Wee bei de Kinnek beicht de Fuuss dem Dacks eng ganz Rëtsch Mëssdoten. E beschwéiert sech, datt iwwerall d'Wollefsgesetzer gëlle géifen, a seet, datt hie sech dofir och sou behuele géif. Virum Kinnek fuerdert de Fuuss seng Géigner eraus. Hie gëtt nees geriicht, an alt nees erzielt en dem Kinnek vun engem Schatz. Duerno duelléiert e sech mam Wollef, gewënnt, a gëtt vum Kinnek zum Baron gemaach. All déi, déi géint hie waren, sinn op eemol nees gutt mat him. Se mierken net, datt de Renert elo vun hinne profitéiert.
Editiounsgeschicht
1909 ass eng 2. Oplo vun 2 000 Stéck beim Ch. Praum erauskomm, als 22. Band vu senger Bibliothek Luxemburger Theaterstücke etc. E war an enger adaptéierter Orthographie an 72 Verse waren zensuréiert. Eng 3. Oplo ass 1921 beim Verlag Linden & Hansen an enger Héicht vun 2 100 Exemplairen an den Drock gaangen. Dës Editioun war mat 21 Biller vum Auguste Trémont a 4 vum Franz Seimetz illustréiert; och hei gouf d'Rechtschreiwung geännert, a 40 Verse gestrach. 1927 huet de Joseph Tockert eng Michel Rodange Jubiläumsausgabe erausginn, mam vollstännege Renert-Text, alt nees an enger anerer Schreifweis, mat enger Biographie an och Explikatiounen. 1932 gouf et eng Luxus-Editioun vun 200 Stéck, an 1939 eng Neioplo vum Tockert senger Versioun, mat Vignettë vum Raymon Mehlen, wouvun et och nach 1940 eng Neue Volksausgabe gouf.
Et gouf och eng englesch Versioun mam Titel Reenert – The Fox in a Sunday Suit and in Human Shape realiséiert. Déi bilingual Versioun ass online gratis disponibel.
Jules Collart
Nieft der Schmelz huet hien zu Stengefort eng herrschaftlech Villa, e Spidol an en Altersheem baue gelooss.
Hie war de Fils vum Jean Charles Joseph Collart (*1775) an d'Kandskand vum Charles Joseph Collart (*1726).
Hie war mat der Louise de Scherff (1843-1916), enger Duechter vum Paul de Scherff, bestuet. Si haten 13 Kanner.
Burano
Kuckeswäertes
E Monument op der Piazza Galuppi erënnert un den italieenesche Komponist Baldassare Galuppi, deen den 18. Oktober 1706 zu Burano gebuer ass. De schife Campanile vun der Kierch San Martino op der Piazza Galuppi ass scho vu wäitem ze gesinn. An der Kierch ass eng Kräizegungsszeen vum Giovanni Battista Tiepolo ausgestallt.
Rahm
D'Rahm, oder d'Ram, oder de Schmant, ass deen Deel vun der Mëllech deen am meeschte Fett huet, an dee wann een d'Mëllech stoe léisst, sech uewen drop sammelt.
Tobias Regner
Den Tobias Regner, gebuer de 5. August 1982 zu Teisendorf, ass en däitsche Pop-Rock-Sänger.
Veräi fir biologesch-dynamesch Landwirtschaft
De Veräi fir biologesch-dynamesch Landwirtschaft, och nach Demeter-Bond Lëtzebuerg genannt, ass eng vun deenen zwou Organisatiounen zu Lëtzebuerg, déi sech mat der biologescher Landwirtschaft befaassen. De Veräi gouf den 12. Mäerz 1988 gegrënnt.
Donau
Däitschland
Bedeitend Bauwierker laanscht d'däitsch Donau si besonnesch d'Äerzabtei Beuron, d'Fürsteschlass zu Hohenzollern-Sigmaringen, de gotesche Mënster zu Ulm (Ulmer Mënster), d'Abtei Weltenburg an d'Befreiungshal an der Géigend vu Kelheim, d'Bréck aus Steen an den Doum St. Peter zu Regensburg souwéi d'Walhalla bei Donaustauf eng 10 km ëstlech dovun. Tëscht der Abtei Weltenburg a Kelheim läit de landschaftlech reizvollen a geologesch interessanten Donauduerchbroch bei Weltenburg.
Éisträich
Dat haitegt Éisträich huet mat ronn 350 km nëmme méi e klengen Undeel um Stroum, bei alle Länner läit et op 6. Plaz. Allerdéngs entwässert bal d'ganzt Staatsgebitt an d'Donau (an domat an d'Schwaarzt Mier). Nëmmen d'Gebitt vum Bundesland Vorarlberg entwässert gréisstendeels an de Rhäin (Nordséi) an e klengt Gebitt am Nordwesteck vun Nidderéisträich (Waldviertel) an d'Lainsitz (Moldau > Elbe > Nordséi). E puer Kilometer hanner Passau läit déi däitsch-éisträichesch Grenz a kuerz drop follegt d'Schlögener Schlinge, bei där de Floss säi Verlaf ëm 180 Grad ännert. No ongeféier 70 km hanner der Grenz kënnt Linz, déi drëttgréisst Stad vun Éisträich, zu béiden Ufere vun der Donau. Laanscht Mauthausen, Enns a Grein, wou d'Donau hir déifste Plaz an Éisträich opweises huet, erreecht de Stroum no ronn 90 Kilometer Melk mat sengem gewaltege Stëft a fléisst op de follgende knapps 35 Kilometer eng vun de schéinsten Donaulandschaften, d'Wachau, déi un Dürnstein laanscht bis Krems geet; duerno fléisst si duerch d'Tullnerfeld. No bei der Staatsgrenz zu der Slowakei fléisst d'Donau duerch d'Haaptstad Wien. De Floss huet d'Stad zu engem wichtegen Handelszentrum gemaach, bis haut ass d'Donau eng wichteg Handelsstrooss tëscht Ost a West.
Liewensraum Donau
Kuckt dozou den Haaptartikel Liewensraum Donau.
John Stefanos Paraskevopoulos
Wéinst knappe Finanzmëttelen huet hie seng Fuerschungsaarbechten am Athener Observatoire opginn an ass am Optrag vum Harvard College Observatoire op Arequipa an de Peru gaangen, fir an der Boyden-Statioun ze schaffen. De Paraskevopoulos huet verlaangt, wéinst bessere Wiederbedéngungen den Observatoire vun Arequipa a Südafrika ze verleeën. Als Direkter vum Boyden Observatoire huet hie, vun 1927 bis zu sengem Doud am Joer 1951 a Südafrika, gefuerscht. De Paraskevopoulos war och Entdecker vun e puer Koméiten.
Pierre Brasseur (Industriellen)
1865 gouf hien Notaire zu Esch.
Buerg Branebuerg
D'Buerg ass vun Abrëll bis Oktober fir d'Ëffentlechkeet op.
Geschicht
Déi éischt Spuere stame vun engem réimesche Kastell aus Holz. Bei den Ausgruewungen an de leschte Jore goufen Iwwerreschter vun Holz a Lächer, déi warscheinlech als Verankerung vu Pottoe benotzt goufen, fonnt. Ier déi nei stenge Buerg gebaut gouf ass déi hëlze verbrannt ginn, wat dunn den neien Hären an dem Uert den Numm ginn huet.
D'Buerg staamt aus dem 10. Joerhonnert. Am 13. Joerhonnert koum d'Buerg déi den Häre vu Branebuerg gehéiert huet un d'Haus Neierbuerg.
Boosselen
Boosselen ass eng Sportaart, déi gréisstendeels an den norddäitsche Küsteregioune gespillt gëtt. Dee Sport ass awer op der ganzer Welt ze fannen, wéi an Holland, Irland oder Italien.